
       Către,

BIROUL PERMANENT AL CAMEREI DEPUTAȚILOR

Vă înaintăm, alăturat, raportul  comun asupra proiectului de Lege privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006, trimis Comisiei pentru mediu şi echilibru ecologic şi Comisiei pentru agricultură silvicultură, industrie alimentară şi servicii specifice cu adresa nr.PLx 126 din 19 martie 2018.
     
PREȘEDINTE,                                           PREŞEDINTE,

   
Alexandru STĂNESCU                              ION CUPĂ

Parlamentul  României

Camera  Deputaţilor

	Comisia pentru agricultură, silvicultură, industrie alimentară și servicii specifice 

București, 19.11.2018   

Nr.4c-5/                                                                                                 
	Comisia pentru mediu și echilibru ecologic
București,19.11.2018
Nr.4c-8/160




R A P O R T  C O M U N

asupra proiectului de Lege privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006

În conformitate cu prevederile art.95 și 115 din Regulamentul Camerei Deputaţilor, Comisia pentru agricultură, silvicultură, industrie alimentară și servicii specifice și Comisia pentru mediu și echilibru ecologic au fost sesizate cu dezbaterea pe fond, în procedură de urgență, cu proiectul de Lege privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006, transmis cu adresa nr. PLx 126 din 19 martie 2018 și înregistrat cu nr.4c-27/160/20.03.2018 la Comisia pentru mediu și echilibru ecologic, respectiv sub nr.4c-4/160/20.03.2018 la Comisia pentru agricultură, silvicultură, industrie alimentară și servicii specifice.

Proiectul de lege a fost adoptat de Senat în şedinţa din 14 martie 2018.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin. (9) pct.2 din Regulamentul Camerei Deputaţilor.

Membrii Comisiei pentru mediu și echilibru ecologic și ai Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în ședința din 13 noiembrie 2018. 
La lucrările Comisiei pentru mediu și echilibru ecologic și-au înregistrat prezența un număr de 11 deputați, din totalul de 17 membri ai comisiei, respectiv la Comisia pentru agricultură, silvicultură, industrie alimentară și servicii specifice și-au înregistrat prezența un număr de 22 de deputați, din totalul de 24 membri ai acesteia. 

La întocmirea raportului comun, comisiile au avut în vedere următoarele: 

· avizul favorabil al Consiliului Legislativ (nr.1132/20.12.2017).

Proiectul de lege are ca obiect de reglementare aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006.

La dezbateri au  participat ca invitați, în conformitate cu prevederile art. 55 din Regulamentul Camerei Deputaţilor, domnul Sorin Roșu-Mareș, secretar de stat în cadrul Ministerului Agriculturii și Dezvoltării Rurale și domnul Daniel Dicu, director în cadrul Ministerului Apelor și Pădurilor. 

În finalul dezbaterilor, membrii celor două Comisii au hotărât, cu majoritate de voturi (înregistrându-se 1 abținere și 5 voturi împotrivă), să supună Plenului Camerei Deputaților, adoptarea proiectului de Lege privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006, cu amendamentele admise redate în anexa nr.1 și amendamentele respinse redate în anexa nr.2, care fac parte integrantă din prezentul raport.
Proiectul de lege face parte din categoria legilor organice. 

                    PREȘEDINTE, 
 PREȘEDINTE,



 Alexandru STĂNESCU                                      Ion CUPĂ  

       SECRETAR, 




           SECRETAR,
              Dan CIOCAN                                            Petru FARAGO
Consilier parlamentar, 





Consilier  parlamentar,

Anton Păștinaru 






Alina Alexandriuc

Anexa nr. 1

I. AMENDAMENTE ADMISE

	Nr. crt.
	Text 

Lege nr. 407/2006 vânătorii și a protecției fondului cinegetic
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	L E G E 

privind aprobarea Ordonanței de urgență a Guvernului nr. 105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr. 407/2006
	 Nemodificat
	

	2. 
	-----------------
	Articol unic.- Se aprobă Ordonanța de urgență a Guvernului nr.105 din 20 decembrie 2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006, publicată în Monitorul Oficial al României, Partea I, nr.1017 din 21 decembrie 2017, cu următoarele modificări și completări:
	Art. I. - Nemodificat
	

	3. 
	ORDONANȚĂ DE URGENȚĂ

pentru modificarea art. 23 alin. (1) lit. c) din Legea  vânătorii şi a protecţiei fondului cinegetic nr. 407/2006
Ordonanta de urgență a Guvernului nr.105/2017
	1. Titlul ordonanței se modifică și va avea următorul cuprins:

     „Ordonanță de urgență pentru modificarea și completarea Legii vânătorii și a protecției fondului cinegetic nr.407/2006”
	1.Nemodificat
	

	4. 
	----------------
	2. Articolul unic se modifică și va avea următorul cuprins:

    „Articol unic.- Legea vânătorii și a protecției fondului cinegetic nr.407/2006, publicată în Monitorul Oficial al României, Partea I, nr.944 din 22 noiembrie 2006, cu modificările și completările ulterioare, se modifică și se completează după cum urmează:
	 2.Nemodificat
	

	5. 
	Art.1, litera ad) -
ad) vânătoare – acțiunea de pândire, căutare, stârnire, urmărire, hăituire sau orice altă activitate având ca scop capturarea ori uciderea exemplarelor din speciile prevăzute în anexele nr. 1 și 2, aflate în stare de libertate; nu constituie acțiune de vânătoare capturarea autorizată a exemplarelor din speciile de interes cinegetic în scop științific, urmată de eliberarea acestora;
Lege nr. 407/2006 vânătorii și a protecției fondului cinegetic


	--------------------


	3.  La articolul unic, litera ad) a articolului 1, se modifică și va avea următorul cuprins:

  „ad) vânătoare – acțiunea de pândire, căutare, stârnire, urmărire, hăituire sau orice altă activitate având ca scop capturarea ori uciderea exemplarelor din speciile prevăzute în anexele nr.1 și 2, aflate în stare de libertate, inclusiv capturarea autorizată a exemplarelor din speciile de interes cinegetic în scop științific, urmată de eliberarea acestora; nu constituie acțiune de vânătoare îndepărtarea sau imobilizarea animalelor care amenință viața sau integritatea corporală a persoanelor ori integritatea bunurilor acestora sau imobilizarea animalelor a căror viață ori integritate corporală este pusă în pericol în urma unei intervenții umane realizate cu orice mijloace legale de protecție  și  imobilizare, de către personalul militar autorizat al Jandarmeriei Române în îndeplinirea atribuțiilor de serviciu și nici uciderea animalelor care  amenință  viața sau integritatea corporală a persoanelor, de către personalul instituțiilor  cu   atribuții în  domeniul apărării, ordinii publice și  securității    naționale, 
în intravilanul localităților, în timpul exercitării atribuțiilor de serviciu și de către vânători și personalul gestionarilor fondurilor cinegetice, în extravilanul localităților.”
Autori: 
Deputat PNL – Tinel Gheorghe

Deputat PSD – Dănuț Păle

	Preluat din PLx 165/2018.

Pentru cuprinderea la excepții a tuturor cazurilor întâlnite în practica din domeniul vânătorii.



	6. 
	(5) Asociaţiile de vânătoare care au în gestiune fonduri cinegetice pot face, de comun acord, schimb de gestiuni ori cesionări de contracte de gestionare către alţi gestionari licenţiaţi, cu avizul administratorului fondului cinegetic naţional. Schimbul sau cesionarea se realizează cu păstrarea clauzelor cuprinse în contractele iniţiale, modificându-se doar titularii de contracte prin acte adiţionale încheiate între administrator şi gestionarii în cauză.

Lege nr. 407/2006 vânătorii și a protecției fondului cinegetic
	----------------
	4. La articolul unic, alineatul (5) al articolului 9, se modifică și va avea următorul cuprins:

   „(5) Gestionarii fondului cinegetic, care au în gestiune fonduri cinegetice pot face, de comun acord, schimb de gestiuni ori cesionări de contracte de gestionare către alți gestionari licențiați, cu avizul administratorului fondului cinegetic național. Schimbul sau cesionarea se realizează cu păstrarea clauzelor cuprinse în contractele inițiale, modificându-se doar titularii de contracte prin acte adiționale încheiate între administrator și gestionarii în cauză.”
Autori: 
Grup PSD din Comisia pentru agricultură
	

	7. 
	Articolul 13

(1) Pentru pagubele produse culturilor agricole, silvice şi animalelor domestice de către exemplarele din speciile de faună de interes cinegetic, cuprinse în anexele nr. 1 şi 2, se acordă despăgubiri.

(2) Despăgubirile pentru pagubele produse de către exemplarele din speciile de faună de interes cinegetic cuprinse în anexa nr. 1 se suportă după cum urmează:

(3) Pentru situaţiile în care atât gestionarul, cât şi proprietarii de culturi agricole, silvice şi de animale domestice şi-au îndeplinit toate obligaţiile pentru prevenirea pagubelor, despăgubirile se suportă de către autoritatea publică centrală care răspunde de silvicultură, din bugetul aprobat cu această destinaţie.

(4) Despăgubirile pentru pagubele produse de către exemplarele din speciile de faună de interes cinegetic cuprinse în anexa nr. 2 se suportă de autoritatea publică centrală pentru protecţia mediului, din bugetul aprobat cu această destinaţie*). 

(5) Constatarea pagubelor prevăzute la alin. (1)-(4) şi emiterea deciziei comisiei de constatare se realizează în termen de maximum 72 de ore de la depunerea cererii scrise de către persoana păgubită, la unitatea administrativ-teritorială pe teritoriul căreia s-a produs paguba.
(6)Plăţile către beneficiarii despăgubirilor se fac în termen de maximum 30 de zile de la emiterea deciziei de constatare.

Lege nr. 407/2006 vânătorii și a protecției fondului cinegetic

	1.  La articolul 13, alineatele (5) și (6) se modifică și vor avea următorul cuprins:

--------------------

(5) Constatarea pagubelor, evaluarea acestora și stabilirea răspunderii civile se realizează de către comisia de constatare în termen de maximum 72 de ore de la depunerea cererii scrise de către persoana păgubită, la unitatea administrativ-teritorială pe teritoriul căreia s-a produs paguba.

(6) Plățile către beneficiarii despăgubirilor se fac în termen de maximum 30 de zile de la emiterea deciziei de plată emisă de conducătorul structurilor teritoriale de specialitate ale autorității publice centrale care răspunde de vânătoare sau ale autorității publice centrale pentru protecția mediului, în funcție de domeniul de competență.


	5. La articolul unic, alineatul (1), partea dispozitiva a alin.(2) -(4) ale articolului 13 se modifică și vor avea următorul cuprins:
   „(1) Pentru pagubele și/sau daunele produse de către exemplarele din speciile de faună de interes cinegetic, cuprinse în anexele nr. 1 şi 2, se acordă despăgubiri.
Autori: 
Deputat PNL - Ionescu George
Deputat PNL - Corneliu Olar
(2) Despăgubirile pentru pagubele produse culturilor agricole, silvice şi animalelor domestice de către exemplarele din speciile de faună de interes cinegetic cuprinse în anexa nr. 1 se suportă după cum urmează:

Autori: 
Deputat PNL - Ionescu George

Deputat PNL - Corneliu Olar
(3) Pentru situaţiile în care gestionarul şi-a realizat cota de recoltă pe sezonul încheiat, a asigurat hrana complementară, apa după caz, și a efectuat acțiuni de îndepărtare a faunei cinegetice la solicitarea utilizatorului terenului agricol,  iar proprietarul a recoltat cultura agricolă până pe 15 decembrie a anului în curs, cu excepția pachetelor de agro-mediu, despăgubirile pentru pagubele produse de exemplare din speciile de faună cinegetică cuprinse în anexa nr.1, se suportă de către autoritatea publică centrală care răspunde de vânătoare, prin structurile teritoriale de specialitate, din bugetul aprobat cu această destinaţie.”
Autor: 
Comisia pentru agricultură

   „(4) Despăgubirile pentru pagubele și/sau daunele produse de către exemplarele din speciile de faună de interes cinegetic cuprinse în anexa nr. 2 se suportă de autoritatea publică centrală pentru protecţia mediului, din bugetul aprobat cu această destinaţie. Dacă există un protocol interinstituțional cu autoritatea publică centrală pentru protecția mediului,  plata se poate face și prin intermediul consiliului județean.”
Autori: 
Deputat UDMR - Atilla Korodi

Deputat UDMR - Lorand-Balint Magyar
Deputat UDMR – Sebestyen Csaba-Istvan
Deputat PNL - Corneliu Olar

6. La articolul unic, după alineatul (4) al articolului 13, se introduc două noi alineate, alineatele (41) și (42) cu următorul cuprins:
   „(41) Gestionarii fondurilor cinegetice care intervin în baza derogării acordate de autoritatea publică centrală pentru protecția mediului în vederea relocării și/sau recoltării unui exemplar din speciile de faună cuprinse în anexa nr.2 vor primi despăgubiri ce vor fi suportate de autoritatea publică centrală pentru protecția mediului. Dacă există un protocol interinstituțional cu autoritatea publică centrală pentru protecția mediului,  plata se poate face și prin intermediul consiliului județean. Modalitatea de calcul a despăgubirilor se va stabili prin hotărâre a Guvernului.
(42) Despăgubirile pentru pagubele produse în urma accidentelor de circulaţie in care sunt implicate exemplare din speciile de faună de interes cinegetic cuprinse în anexele nr. 1 şi 2 se suportă de către administratorul drumului, dacă nu sunt montate indicatoare „atenţie animale" sau de către conducătorul autovehiculului în cazul existenţei acestui indicator.”
Autori: 

Deputat PNL - Ionescu George

Deputat UDMR - Atilla Korodi

Deputat UDMR - Lorand-Balint Magyar
Deputat UDMR – Sebestyen Csaba-Istvan
Deputat PNL - Corneliu Olar

7. La articolul unic, alineatele (5) și (6) ale articolul 13  se modifică și vor avea următorul cuprins:
    „(5)   Constatarea pagubelor, evaluarea acestora și stabilirea răspunderii civile se realizează de către comisia de constatare în termen de maximum 72 de ore de la depunerea cererii scrise de către persoana păgubită, la unitatea administrativ-teritorială pe teritoriul căreia s-a produs paguba și/sau dauna.

(6)Plățile despăgubirilor către beneficiari se fac în termen de maximum 30 de zile de la emiterea deciziei de plată de către conducătorul structurilor teritoriale de specialitate ale autorității publice centrale care răspunde de vânătoare sau ale autorității publice centrale pentru protecția mediului, în funcție de domeniul de competență. Decizia de plată se emite  în termen de  maximum 10 zile lucrătoare de la constatarea pagubelor și/sau daunelor.

Autori: 
Deputat PSD - Ioan Terea
Deputat PSD - Ioan Sorin Roman  

	Se impune modificarea art. 1, deoarece pagubele produse de catre exemplarele din speciile de fauna cinegetica nu se delimiteaza numai la cele trei ci si la accidente auto, om-ucideri sau vatamari corporale produse de urs.

Se impune ca pagubele cauzate de exemplarele din specii de faună interes cinegetic să fie compensate direct și în cel mai scurt timp de către autoritatea publică deconcentrată pentru silvicultură, autoritate care prin organele sale teritoriale poate să acționeze prompt. Iar în cazul în care se dovedește ca Gestionarul fondului cinegetic a omis să respecte obligațiile privind prevenirea pagubelor, autoritatea publică deconcentrată pentru silvicultură poate să recupereze sumele plătite.

Precizare expresă în vederea unei norme clare. Actuala prevedere limitează posibilitatea acordării despăgubirilor la nivelul MAP, în condițiile în care deciziile de acordare a despăgubirilor se aprobă de către conducătorii structurilor teritoriale ale acesteia. Documentațiile de despăgubire se transmit de către gărzile forestiere la MAP cu mare întârziere și de cele mai multe ori incomplete, fapt ce determin-ă neefectuarea plăților. Astfel, se impune eliminarea acestuia și acordarea posibilității gărzilor forestiere care aprobă despăgubirea să realizeze imediat și plata.

Despăgubirile pentru pagubele produse în urma accidentelor de circulaţie cu exemplare din speciile de faună de interes cinegetic cuprinse în Anexele 1 şi 2 se suportă de către administratorul drumului, dacă nu sunt montate indicatoare „atenţie animale"sau de către conducătorul auto în cazul existenţei indicatoarelor „atenţie animale".

	8. 
	
	2. La articolul 13, după alineatul (6) se introduce un nou alineat, alin.(7), cu următorul cuprins:

    (7) Modalitatea de acordare a despăgubirilor pentru pagubele produse de speciile de faună cinegetică din anexele nr.1 și 2 la Legea vânătorii și a protecției fondului cinegetic nr.407/2006, cu modificările și completările ulterioare, precum și obligațiile ce revin gestionarilor fondurilor cinegetice și proprietarilor de culturi agricole, silvice și de animale domestice pentru prevenirea pagubelor se adoptă prin hotărâre a Guvernului.
	Se elimină 
	Cuprins la art. II.

	9. 
	-----------
	-----------
	8. La articolul unic după articolul 13, se introduce un nou articol, articolul 131, cu următorul cuprins: 

 „Art.131. – (1) În cazul atacurilor exemplarelor din speciile prevăzute în anexa nr.2, soldate cu rănirea/decesul unei persoane fizice, se vor acorda victimei despăgubiri care vor acoperi cheltuielile de spitalizare, cheltuielile de înmormântare, veniturile nete nerealizate în perioada în care victima a fost în incapacitate temporară de muncă, de la momentul producerii incidentului, precum și daune morale. 

   (2) Daunele morale acordate prevăzute la alin.(1) vor fi proporționale cu zilele de inactivitate raportate la salariul în plată avut. În cazul în care victima nu este salariată se va acorda o sumă proporțională cu echivalentul salariului minim pe economie obținut de o persoană în activitate. 

   (3) În cazul decesului, se vor acorda sume compensatorii pentru familia victimei, reprezentând echivalentul unui salariu minim pe economie până la vârsta pensionării.”
Autori: 

Deputat UDMR - Atilla Korodi

Deputat UDMR - Lorand-Balint Magyar
Deputat UDMR – Sebestyen Csaba-Istvan
Deputat PNL – Tinel Gheorghe

Deputat PNL - Corneliu Olar
	

	10. 
	(2) Studiile de evaluare a efectivelor speciilor admise la vânătoare se întocmesc anual de către personalul cu specializare silvică sau cinegetică angajat al gestionarului fondurilor cinegetice şi vor fi supuse aprobării administratorului.

Lege nr. 407/2006 vânătorii și a protecției fondului cinegetic
	----------------


	9. La articolul unic, alineatul (2) al articolului 17  se modifică și va avea următorul cuprins:

    „(2) Studiile de evaluare a efectivelor speciilor sedentare admise la vânătoare se întocmesc anual de către personalul cu specializare silvică sau cinegetică, angajat al gestionarului fondurilor cinegetice şi sub coordonarea autorității publice centrale care răspunde de vânătoare.”
Autori: 
Deputat PSD - Ioan Terea
Deputat PSD - Ioan Sorin Roman 
	Pentru speciile migratoare studiile se fac la nivel eur-asiatic. De-a lungul căilor schimbătoare de migrațiune, pe bază de programe cu finanțare externă.

	11. 
	Art.18. - (1) Gestionarii sunt obligați să asigure paza faunei cinegetice din fondurile cinegetice contractate cu cel puțin un paznic de vânătoare pe fiecare fond cinegetic, care îndeplinește condițiile legii și ale reglementărilor administratorului, angajat cu normă întreagă.
	---------
	10. La articolul unic, alineatul (1) al articolul 18 se modifică și va avea următorul cuprins:

    „Art.18. - (1) Gestionarii sunt obligați să asigure paza faunei cinegetice din fondurile cinegetice contractate cu personal cu atribuții specifice, pe fiecare fond cinegetic, care îndeplinește condițiile legii și ale reglementărilor administratorului.” 

Autor: 
Deputat PSD - Alexandru Stănescu
	Regia Națională a Pădurilor - ROMSILVA poate face gestionarea fondului cinegetic în același timp cu paza fondului forestier proprietate publică a statului, prin intermediul personalului silvic angajat.

	12. 
	(21)Evaluarea populațiilor din speciile prevăzute în anexa nr. 2 se realizează de către gestionar, sub coordonarea autorității publice centrale care răspunde de protecția mediului, cu anunțarea prealabilă a reprezentanților administratorului faunei cinegetice și administratorilor sau custozilor ariilor naturale protejate, după caz.
Lege nr. 40/2006 vânătorii și a protecției fondului cinegetic
	---------------------
	11. La articolul unic, alineatul (21) al articolului 19 se modifică și va avea următorul cuprins: 

   „(21)Evaluarea populațiilor din speciile de mamifere prevăzute în anexa nr. 2 se realizează de către gestionar, împreună cu structurile teritoriale ale autorității publice centrale care răspunde de protecția mediului, cu anunțarea prealabilă a reprezentanților administratorului faunei cinegetice și administratorilor sau custozilor ariilor naturale protejate, după caz.”
Autori: 
Deputat PSD - Ioan Terea
Deputat PSD - Ioan Sorin ROMAN 
	

	13. 
	-------------
	--------------
	12. La articolul unic, după alineatul (21) al articolului 19, se introduce un nou alineat, (22) cu următorul cuprins:

     „(22) În activitatea de evaluare a populațiilor din speciile de mamifere prevăzute în anexa nr.2 pot participa, după anunțarea prealabilă cu minimum 30 de zile înainte, și reprezentanții autorității publice centrale care răspunde de agricultură sau un reprezentant al proprietarilor de terenuri.”
Autori: 
Deputat PNL- Tinel Gheorghe 
Deputat PNL - Corneliu Olar
	

	14. 
	c) păşunatul animalelor domestice în terenul agricol între 6 decembrie şi 24 aprilie, cu excepţia cazurilor în care proprietarul animalelor domestice este proprietar sau deţine cu orice titlu terenul agricol sau are acordul scris al deţinătorului de teren pe care se păşunează;

Ordonanta de urgență a Guvernului nr.105/2017
	3. La articolul 23 alineatul (1), litera c) se modifică și va avea următorul cuprins:

c) pășunatul animalelor domestice în terenul agricol între 6 decembrie și 24 aprilie, cu excepția cazurilor în care proprietarul animalelor domestice este proprietar sau deține cu orice titlu terenul agricol;”
	13. La articolul unic, litera c) a alineatului (1) al articolului 23 se modifică și va avea următorul cuprins:

   „c) păşunatul animalelor domestice în terenul agricol între 6 decembrie şi 24 aprilie, cu excepţia cazurilor în care proprietarul animalelor domestice este proprietar sau deţine cu orice titlu terenul agricol sau are acordul scris al deținătorului de teren agricol pe care se pășunează și care este înregistrat la unitatea administrativ-teritorială;”
Autori: 
Deputat PSD - Ioan Terea
Deputat PSD - Ioan Sorin Roman 
	Pentru corelare și respectarea următoarelor prevederi: OUG nr. 34/2013; Legea nr. 72/2002, republicată (Legea Zootehniei)

	15. 
	Articolul 391 

(1) Prin excepţie de la prevederile art. 39 lit. g), ş), ţ), z) şi aa), în interesul protejării faunei şi florei sălbatice, al conservării habitatelor naturale, pentru prevenirea producerii unor daune importante, în interesul sănătăţii şi securităţii publice sau pentru alte raţiuni de interes public major în Rezervaţia Biosferei «Delta Dunării», în parcuri naţionale, în rezervaţii ştiinţifice, în zonele cu protecţie strictă sau în zonele de protecţie integrală din ariile naturale protejate cuprinse în fonduri cinegetice, recoltarea exemplarelor din speciile de faună sălbatică prevăzute în anexele nr. 1 şi 2, a câinilor şi a pisicilor fără stăpân se realizează, pe bază de contract de prestări servicii, în condiţiile legii, cu acordul autorităţii publice centrale care răspunde de vânătoare, la solicitarea administraţiei ariei naturale protejate, avizată de consiliul ştiinţific al acesteia, de către: 

a) gestionarul fondului cinegetic cel mai apropiat, în parcuri naţionale şi în Rezervaţia Biosferei «Delta Dunării»;
	----------
	14. La articolul unic, preambulul și litera a) a alineatului (1) al articolului 391 se modifică și vor avea următorul cuprins:

   „Art. 391. - (1) Prin excepţie de la prevederile art. 39 lit. g), ş), ţ), z) şi aa), în interesul protejării faunei şi florei sălbatice, al conservării habitatelor naturale, pentru prevenirea producerii unor daune importante, în interesul sănătăţii şi securităţii publice sau pentru alte raţiuni de interes public major, în parcuri naţionale, în rezervaţii ştiinţifice, în zonele cu protecţie strictă sau în zonele de protecţie integrală din ariile naturale protejate cuprinse în fonduri cinegetice, recoltarea exemplarelor din speciile de faună sălbatică prevăzute în anexele nr. 1 şi 2, a câinilor şi a pisicilor fără stăpân se realizează, pe bază de contract de prestări servicii, în condiţiile legii, cu acordul autorităţii publice centrale care răspunde de vânătoare, la solicitarea administraţiei ariei naturale protejate, avizată de consiliul ştiinţific al acesteia, de către: 

    a) gestionarul fondului cinegetic cel mai apropiat în parcurile naţionale;”

Autor: 
Grupul PSD din Comisia pentru agricultură 
	Pe suprafața RBDD toate activitățile se desfășoară în baza planului de management și a Regulamentului Rezervației. S-a eliminat sintagma „Rezervația Biosferei „Delta Dunării”

	16. 
	Art. 42, alineatul (1) literele m) și o) 
m) vânătoarea la lumina farurilor sau a dispozitivelor de iluminare, prin utilizarea lor în timpul deplasării, precum şi prin fixarea vânatului în vederea tragerii prin metoda la pândă şi vânătoarea prin folosirea dispozitivelor prevăzute la art. 39 alin. (1) lit. ad);

o) utilizarea, indiferent de scop, a substanțelor chimice care provoacă intoxicarea, sterilitatea sau moartea exemplarelor de faună cinegetică;
	------------------
	15. La articolul unic, literele m) și o) ale  alineatului (1) al articolului 42, se modifică și vor avea următorul cuprins: 
      „m) vânătoarea la lumina farurilor sau a dispozitivelor de iluminare,  cu excepția situațiilor de urgență stabilite prin ordin al prefectului, în care se folosesc dispozitive de iluminare pentru recoltarea exemplarelor din specia mistreț în vederea prevenirii pagubelor sau pentru combaterea epizootiilor, și vânătoarea prin folosirea dispozitivelor prevăzute la art. 39 alin. (1) lit. ad);
     o) utilizarea, indiferent de scop, a substanțelor chimice care provoacă intoxicarea, sterilitatea sau moartea exemplarelor de faună cinegetică, cu excepția situațiilor prevăzute la art.1 lit.ad).”
Autor: 
Deputat PSD - Ioan Terea 
Deputat UDMR - Lorand-Balint Magyar
Deputat UDMR – Sebestyen Scaba-Istvan
Deputat PNL - Corneliu Olar


	Preluat din PLx 165/2018.

Prevederea răspunde necesităților actuale de reducere a pagubelor pe care mistreții le produc în special culturilor agricole și de aplicare a programelor de prevenire și combatere a pestei porcine africane.

      Legea în vigoare interzice folosirea dispozitivelor de iluminare pentru identificarea vânatului pentru tirul de noapte. În această situație, vânătorul este determinat să vâneze fără a putea identifica vânatul ceea ce poate duce la accidente de vânătoare sau la vânarea altor exemplare decât a celor autorizate, cu repercusiuni foarte grave. (ex. Pot fi răniți sau omorâți oameni sau pot fi vânați urși în loc de mistreți ori alte animale, sălbatice sau domestice)


	17. 
	Articolul 52 

Animalele sălbatice din grădinile zoologice, din centrele de reabilitare, cele deţinute sau folosite în scopuri artistice, precum şi cele din crescătoriile de vânat şi din complexurile de vânătoare autorizate nu sunt supuse dispoziţiilor prezentei legi.
	
	16.La articolul unic, articolul 52 se modifică și va avea următorul cuprins:

   „Art.52. - Animalele sălbatice din Rezervaţia Biosferei «Delta Dunării», din grădinile zoologice, din centrele de reabilitare, cele deţinute sau folosite în scopuri artistice, precum şi cele din crescătoriile de vânat şi din complexurile de vânătoare autorizate nu sunt supuse dispoziţiilor prezentei legi.”

Autor:

Grupul PSD din Comisia pentru agricultură. 
	

	18. 
	---------------
	
	Art. II - Modalitatea de acordare a despăgubirilor pentru pagubele sau daunele produse de speciile de faună cinegetică din anexele nr.1 și 2 la Legea vânătorii și a protecției fondului cinegetic nr.407/2006, cu modificările și completările ulterioare, se adoptă prin hotărâre a Guvernului, în termen de 90 de zile de la data intrării în vigoare a prezentei legi.

Autori: 
Deputat PNL - Tinel Gheorghe 
Deputat PNL - Corneliu Olar
	

	19. 
	----------
	-----------
	Art.III. - Reactualizarea delimitării fondurilor cinegetice și stabilirea suprafețelor acestora pe categorii de proprietarii și de folosință se face în condiţiile Legii vânătorii și a protecției fondului cinegetic nr.407/2006, cu modificările și completările ulterioare,  de către administrator, în termen de un an de la intrarea în vigoare a prezentei legi și/sau ori de câte ori este necesar ca urmare a modificării condiţiilor de mediu sau a structurii suprafeţelor fondurilor cinegetice.

Autori: 

Deputat PSD - Ioan Terea

Deputat PSD - Lucian-Eduard Simion


	Procesul de reactualizare a limitelor fondurilor cinegetice trebuie să fie unul continuu deoarece și condițiile în care acestea au fost constituite se modifică în timp (modificări cursuri de apă, drumuri, rețele electrice, căi ferate, limite localități, construcții, căi de comunicație, baraje, aeroporturi, unități militare etc.) 

Pe de altă parte, sunt sesizate inadvertențe privind limitele fondurilor cinegetice, prin faptul că descrierea acestora nu se suprapune cu harta sau cu reperele din teren. De asemenea, suprafețele intavilanelor s-au modificat substantial din anul 2002 (când au fost stabilite limitele fondurilor cinegetice actuale) până în prezent. De menționat este și faptul că suprafața Rezervației Biosferei Delta Dunării și suprafețele parcurilor naționale (zone în care vânătoarea este interzisă) nu au fost excluse din fondurile de vânătoare.

Termenul de 3 ani stabilit de L. 149/2015 de modificare a L. 407/2006, s-a încheiat în luna iulie 2018, însă reactualizarea limitelor nu a fost realizată. 


Anexa 2 

II.     AMENDAMENTE RESPINSE

	Nr. crt.
	Text iniţial 
	Text propus de Comisie

(autorul amendamentului)
	Motivarea amendamentelor
	Camera decizională 

	0
	1
	2
	3
	4

	1. 
	Art. 23, alineatul (1) litera k 

k) permiterea însoţirii turmelor şi cirezilor cu un număr de maximum 300 de animale de către câini însoţitori al căror număr este mai mare de 6 în zona de munte, de 4 în zona de deal şi de 3 în zona de câmpie. Pentru fiecare până la 100 de animale în plus numărul de câini se poate suplimenta cu câte un exemplar indiferent de zona altitudinală, dar nu mai mult de 10 câini în zona de munte, 7 câini în zona de deal şi 5 câini în zona de câmpie; turmele şi cirezile de animale mai pot fi însoţite de maximum 2 câini întorcători care au un semn distinctiv sub formă de crotaliu în ureche; paza stânelor se poate asigura cu un număr nelimitat de câini care vor fi ţinuţi în ţarc;
	1. La articolul 23, alineatul (1) litera k) se abrogă.

Autor: Senator UDMR Tánczos BARNA
	1.   
2.


	Camera 

Deputaţilor 

	2. 
	---------------------
	2. După alineatul (5) al articolului 23 se introduc două noi alineate, alineatele (6) și (7), cu următorul cuprins:

(6) Numărul câinilor care pot însoți turmele și cirezile, respectiv se folosesc pentru paza stânelor, se stabilește prin Regulamentul de pășunat elaborat și aprobat conform OUG nr. 34 din 23 aprilie 2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu completările și modificările ulterioare.

(7) Unitatea administrativ-teritorială responsabilă pentru aprobarea Regulamentului de pășunat va solicita înainte de aprobarea acestuia avizul scris al pajiștilor permanente, care fac obiectul Regulamentului de pășunat. Avizul gestionarului faunei cinegetice este consultativ.

Autor: Senator UDMR Tánczos BARNA
	1.   

2.

 
	Camera 

Deputaţilor 

	3. 
	
	3. La articolul unic, după litera g) a articolului 7 se introduce o nouă literă, litera h), cu următorul cuprins: 

     „h) Regia Națională a Pădurilor – ROMSILVA, prin structurile teritoriale, pentru fondul cinegetic din Rezervația Biosferei «Delta Dunării»; cotele de recoltă se avizează de  Consiliul științific al Rezervației Biosferei «Delta Dunării». 

Autor:

Deputat PNL – Tinel Gheorghe  
	1.
2.Conform prevederilor art.1 lit.n): „nu se includ în fondurile cinegetice suprafețele din parcurile naționale și din Rezervația Biosferei „Delta Dunării”.
	Camera Deputaților

	4. 
	
	4. La articolul unic, alineatul (5) al articolului 9, se modifică și va avea următorul cuprins:

„(5) Organizațiile vânătorești, administratorii pădurilor proprietate privată și administratorii pădurilor proprietate publică a unităților administrativ – teritoriale, care au în gestiune fonduri cinegetice de aceeași categorie de bonitate pot face, de comun acord, schimb de gestiuni ori cesionări de contracte de gestionare către alți gestionari licențiați,  cu avizul administratorului fondului cinegetic național. Schimbul sau cesionarea se realizează cu păstrarea clauzelor cuprinse în contractele inițiale, modificându-se doar titularii de contracte prin acte adiționale încheiate între administrator și gestionarii în cauză.”
Autor: 

Deputat PNL – Tinel Gheorghe
	1.

2..


	Camera Deputaților

	5. 
	
	5. La articolul unic după articolul 13, se introduce un nou articol, articolul 131, cu următorul cuprins:

„Art.131. – (1) În cazul atacurilor exemplarelor din speciile prevăzute în anexa nr.2, în intravilanul localităților, soldate cu rănirea/decesul unei persoane fizice, se vor acorda victimei despăgubiri care vor acoperi cheltuielile de spitalizare, cheltuielile de înmormântare, veniturile nete nerealizate în perioada în care victima a fost în incapacitate temporară de muncă, de la momentul producerii incidentului, precum și daune morale. 

Autor: 

Deputat PNL – Tinel Gheorghe
	1. 
2.
	Camera Deputaților

	6. 
	
	6. La articolul unic, alineatul (1) al articolul 18 se modifică și va avea următorul cuprins:

„Art.18. - (1) Gestionarii sunt obligați să asigure paza și protecția faunei cinegetice din fondurile cinegetice contractate cu personal cu atribuții specifice, pe fiecare fond cinegetic, care îndeplinește condițiile legii și ale reglementărilor administratorului.” 

Autor:

Deputat PNL – Tinel Gheorghe
	1. 
2.
	Camera Deputaților

	7. 
	
	Art.III. - Reactualizarea delimitării fondurilor cinegetice și stabilirea suprafețelor acestora pe categorii de proprietarii și de folosință se face în condiţiile Legii vânătorii și a protecției fondului cinegetic nr.407/2006, cu modificările și completările ulterioare,  de către administrator, în termen de un an de la intrarea în vigoare a prezentei legi și/sau la 10 ani ca urmare a modificării condiţiilor de mediu sau a structurii suprafeţelor fondurilor cinegetice.

Autor:

Deputat PNL – Tinel Gheorghe


	1. 

2.

